सोमवार को पुलिस ने भाटिया परिवार के आसपास के दुकानदारों को भी हिरासत में लेकर पूछताछ की. दरअसल घटना में स्टूल, डॉक्टर टेप, चुन्नी, साड़ी का इस्तेमाल किया गया था. इनमें से कुछ सामान घटना वाले दिन या फिर उससे पहले खरीदा गया था. 6 घंटे चली पूछताछ के बाद पुलिस ने जानकारी एकत्रित कर सभी दुकानदारों को छोड़ दिया. पुलिस ने इस मामले में हत्या की धाराओं के तहत केस दर्ज किया है लेकिन पुलिस का कहना है कि उन्हें पहले दिन से यह आत्महत्या का मामला जान पड़ रहा है.